ניקח צעד אחד אחורה - חשוב להקפיד ולהתעקש לסמן כל נזק, גם אם מדובר על שריטה מינורית והנציג מתעקש שזה בסדר. יש להסביר לו שאתה רוצה להיות רגוע ושזה יופיע בדוח. ניתן גם לצלם את מצב הרכב ולהקפיד לבדוק אותו במקום מואר. אם זאת שעת לילה או שהרכב נמסר בחניון חשוך, מומלץ להזיז אותו לנקודה מוארת יותר ולבצע שם את הבדיקה.
אם בכל זאת הגעת למצב שנמצא נזק שאתה חושב שלא נגרם במהלך ההשכרה שלך, עדיף לקבל עליו אחריות ולפנות לחברת הביטוח לשם קבלת החזר השתתפות עצמית.
חשוב להבין, חברות הביטוח ישלמו על נזקים אשר התרחשו במהלך תקופת ההשכרה המבוטחת ולכן גם אם לדעתך הנזק לא התרחש במהלך ההשכרה, שמור את הדעה הזאת לעצמך.
כבר דווחו מקרים בהם חברת הביטוח התנערה מהנזק כאשר לקוח מבוטח שיתף את חברת הביטוח כי לדעתו חברת ההשכרה סתם "דחפה" לו את הנזק וכי הוא בטוח שהנזק היה שם עוד קודם.